Nə dinib, nə gülüb, nə ağlarsan
Mənlə nə dinib, nə danışarsan!
Səssiz-sədasız, gizli baxarsan!

Gülmədi bu dünyada gül-üzüm, 
Gün görmədi, nə üzüm, nə gözüm! 
Tənha qaldım tək özümlə-özüm, 
Dil-ağızda qaldı sevgi-sözüm! 
Nə dinib, nə gülüb, nə ağlarsan! 

Şikayətim var, bir az dünyadan, 
Küsmüşəm vəfasız insanlardan! 
Deyirlər ki, dünya cənnət -məkan,
Döndərib cəhənnəmə, pis insan! 
Dərdimi desəm, sən nə yazarsan?! 

Kimdə yoxdursa sevgi-məhəbbət!
Yox dünyada, o kəsdə Ədalət!  
İtib O, gözlərdən din-mərifət, 
Nə Zaman gün doğacaq Həqiqət!?
Görsən əgər, halıma yanarsan!   

Nə olar bir söz söylə, gül-danış,
Yar, küsmüsənsə əgər, gəl barış!
Yandır eşqində, sən mənlə alış, 
Əvvəl-Axır ölümdür qayıdış!
Rauf, ümidim var çağırarsan!
Şeirlər